Wir, Agnes, von gottes gnaden wilent kûnginn ze Ungern, tuͦn kunt allen den, die disen brief senhent oder hoͤrent lesen, ✳ dz wir
ordenen und wellen, dz die ✳ ✳ aͤptissenn und der convent ✳ des closters ze Kûngsvelt, ✳ unser stift, ✳ Sant Claren ordens, ✳ gelegen in Costenzer
bistuͦm, ✳ rihten und geben sùllen eweclich den Minren Bruͦdern da selbs ze Kûngsvelt allù jar an sant Franciscus tag in dem herbest aun
allen fuͤrzug zwai und drisig phund phenning Zovinger mûns, guͦter und gaͣber, die denn ze Brugg geng und gewonlich ze gend und ze
nemend sind ✳ von dem var ze Froͤdenowe ✳ und allen den gerehten und goͤtern, die dar zuͦ gehoͤrent, ✳ also, dz die egenanten Minren Bruͦder da mit
zwen bruͦder gehalten mugen, ✳ darumb, daz gottes dienst dester loblicher und fûrderlicher wˀd vollebraht ✳ und dz unser und unsers herren,
kûnig Andres von Ungern, da bi eweclich wˀd gedaht. ✳ ✳ daz aber die egenanten Minren Bruͦder ✳ der vor benempten zwai und
drisig phund phenning ✳ uf den tag, als vor gescʼben ist, ✳ aun alle irrsali wˀden gewert, ✳ so ordenen wir oͧch und wellen, dz zehant nach
sant Franciscus tag in dem herbest ✳ die ✳ aͤptissenn oder ein andrû frowe in dem closter, dem ez die ✳ ✳ aͤptissenn oder der convent
enphilhet, ✳ samnen sol ✳ mit trùwen, aun gevaͤrd, alle die nûtz und die phenning, die von dem vorgenanten var komend, ✳ und sol
dehainen phenning nieman da von vˀbruchen von dehainer sach noch not wegen, ✳ minr noch me, lùtzel noch vil, untz dz voͤlleclich
zwai und drisig phund phenning, guͦter und gaͤber, gaͤntzlich erfûllet wˀdent, ✳ die sol die aͤptissenn oder die frowe, der es enpholhen
wirt, ✳ behalten ✳ und bi nûti von kainer sach noch not wegen vˀbrùchen, ✳ darumb daz die ✳ ✳ aͤptissenn und der convent die dik
genempten bruͦder geweren mugin der vorgenanten zwai und und drisig phund phenning uf sant Franciscus tag, ✳ nach der
mainung und ordenung, als vor bescʼben ist. ✳ ✳ wz aber dz vorgenāt var ✳ giltet ûber zwai und drisig phunt phenning, ✳ daz sol
die ✳ ✳ aͤptisenn und der convent in ir selbes nûtz keren, ✳ als ez inen fuͤclich ist. ✳ ✳ wenn aber dz vorgenant var so vil in dem
jar nût gûlt, ✳ dz die vorgenanten bruͦder zwai und drisig phund phenning da von nùt gewert mugen wˀden, ✳ von wz sachen dz
geschaͤch sol, sol die ✳ ✳ aptissenn und der convent erfùllen, wz denn an zwaien und drisig phunden phenningen gebristet, ✳ also, dz die
✳ ✳ aͤptissenn und der convent alweg jaͤrclich geben son der vorgenanten bruͦdern zwai und drisig phund phenning ✳ uf den tag,
als vor dik benemmet ist, aun all wider red. ✳ ✳ waz oͧch kosten gat uf dz vorgenant var, ✳ ez sige von schiffen oder von knehtlon oder von dehainen andern sachen, ✳ den sol han die ✳ ✳ aͤptissenn und ir convent, ✳ und sol den bruͦdern an den zwaien und
drisig phunden da von nût ab gan. ✳ ✳ ez ensol oͧch die ✳ ✳ aͤptissenn noch der convent kainen gewalt han, daz vorgenant var
weder ze versetzzend noch ze vˀkoͧfend, nu noch nimmer me, weder alleclich noch tailsamclich, ✳ minr noch me, lûtzzel noch vil,
von kainer sach noch not wegen, ✳ die si moͤhten an gan. ✳ ✳ wir haissen oͧch und wellen, daz die ✳ ✳ aͤptissenn und der convent
ze Kûngsvelt dise vorgeschriben mainung und ordenung immer eweclich vollfoͤren und oͧch staͤt haben ✳ in aller der wise, als
hie vor an disem brief geschriben stat ✳ und als wir oͧch ander unser brief verbunden haben. ✳ und dar ûber ze ainem waren,
vestem, offnem und ewigem urkûnd ✳ dirre vorgeschribennen dinge, ✳ so haben wir unser ingesigel gehenket an disen
brief, ✳ ✳ der gegeben ist an dem naͤhsten fritag nach dem zwoͤlften tag, ✳ in dem jar, do man zalt von Cristûs gebûrt drûzehē¬
hundert und sechs und fûnfzig jar. ✳